钦定古今图书集成/明伦汇编/闺媛典/第014卷 > 《倦绣篇为云中吕遵义作》张以宁
## 钦定古今图书集成/明伦汇编/闺媛典/第014卷 > 《倦绣篇为云中吕遵义作》张以宁

“蘼芜叶暗江云暖，翡翠单飞怨春晚。陈女多情玉镜
分，陆郎薄幸斑骓远。宝鸭围炉百和香，锦鸳方褥五
文章。阴阴垂柳笼书幌，点点飞花落绣床。双鸾欲寄
金龟倩，燕月吴云不相见。柔肠万转逐回文，乱绪千
条萦弱线。女贞枝上燕双栖，夜合花前思欲迷。停针
嘿嘿无人会，但觉春山两叶低。晓嘶绣勒门前路，夜”
炙银灯帐中语。指点香茸旧唾痕，见妾朝朝断肠处。